
[bookmark: _Hlk128386501][bookmark: _Hlk128042744][bookmark: _Hlk127782571][bookmark: _Hlk128381976]Valsts ieņēmumu dienesta uzraugāmo Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma subjektu noziedzīgi iegūtu līdzekļu legalizācijas, terorisma un proliferācijas finansēšanas risku novērtējums
Cita veida preču tirgotāji, kā arī starpnieki minētajos darījumos
	Risku novērtējums
	2023.–2025. gadā

	Subjektu grupa
	Draudi
	Ievainojamība
	Noziedzīgi iegūtu līdzekļu legalizācijas risks

	Citu preču tirdzniecība, starpnieki citu preču tirdzniecībā un pakalpojumu sniedzēji
	V
	VZ
	V

	
	
	
	


[bookmark: _Hlk128387224]
[bookmark: _Hlk129781254][bookmark: _Hlk126826899][bookmark: _Hlk126827013][bookmark: _Hlk126826612][bookmark: _Hlk126827486]2023. gada 31. decembrī Valsts ieņēmumu dienesta (turpmāk – VID) uzraudzībā bija 2293 cita veida preču tirgotāji un starpnieki minētajos darījumos (turpmāk – preču tirgotāji), no kuriem 113 minēto darbības veidu bija reģistrējuši pirmo reizi. Savukārt 2024. gada 31. decembrī VID uzraudzībā bija 1900 preču tirgotāji, no kuriem 126 minēto darbības veidu bija reģistrējuši pirmo reizi. Tādējādi gada laikā kopējais subjektu skaits ir samazinājies par 393 subjektiem jeb 17,1 %. 2025. gada 31. decembrī VID uzraudzībā bija 1853 preču tirgotāji, no kuriem 162 minēto darbības veidu bija reģistrējuši pirmo reizi. Tādējādi gada laikā kopējais preču tirgotāju skaits ir samazinājies par 47 subjektiem jeb 2,5 %.
Saskaņā ar Nacionālajā noziedzīgi iegūtu līdzekļu legalizācijas, terorisma un proliferācijas finansēšanas risku novērtējuma ziņojumā 2020.–2022. gadam norādīto 2022. gada 31. decembrī VID uzraudzībā bija 2528 preču tirgotāji.

VID uzraugāmo cita veida preču tirgotāju skaits
	
	2022. gads
	2023. gads
	2024. gads
	2025. gads

	Cita veida preču tirgotāji (skaits) 
	2528
	2293
	1900
	1853



[bookmark: _Hlk228273787]Salīdzinot ar iepriekšējo vērtēšanas periodu, secināms, ka preču tirgotāju skaits ir samazinājies. 2022. gada 31. decembrī VID uzraudzībā bija 2528 preču tirgotāji, savukārt  2025. gada 31. decembrī VID uzraudzībā bija 1853 preču tirgotāji, t. i., par 675 jeb 26,7 % preču tirgotāju mazāk. Jānorāda, ka pārskata periodā salīdzinoši lielais preču tirgotāju skaits liecina par subjektu neizpratni par to, kādos gadījumos citu preču tirgotāji kļūst par Noziedzīgi iegūtu līdzekļu legalizācijas un terorisma un proliferācijas finansēšanas novēršanas (turpmāk – NILLTPFN) likuma subjektu un kad tiem ir jāreģistrējās kā NILLTPFN likuma subjektiem. Minēto apliecina tas, ka no visiem reģistrētajiem citu preču tirgotājiem tikai trīs subjekti 2025. gadā VID ir iesnieguši deklarācijas par skaidrā naudā veiktiem darījumiem, kur saņemtā naudas summa ir vienāda/lielāka par 10 000 EUR. Tas liecina par to, ka nodokļu maksātāji ir sareģistrējušies kā citi preču tirgotāji, bet faktiski neatbilst NILLTPFN likuma subjekta definīcijai, jo neveic darījumus skaidrā naudā.
[bookmark: _Hlk228273496][bookmark: _Hlk128387815][bookmark: _Hlk129781918]Par šīs jomas likuma subjektu nodokļu maksātājs kļūst, ja ir izpildīts nosacījums, ka klienti maksājumu veic skaidrā naudā vai skaidru naudu par šo darījumu iemaksā kredītiestādē pārdevēja kontā 10 000 EUR vai lielākā apmērā. 
[bookmark: _Hlk126828578][bookmark: _Hlk128387873]Uzraudzības pasākumi: 2023. gadā tika veiktas 65 preču tirgotāju klātienes pārbaudes un 20 neklātienes pārbaudes. Savukārt 2024. gadā tika veiktas 53 klātienes pārbaudes un 30 neklātienes pārbaudes. 2025. gadā tika veiktas 17 klātienes pārbaudes un 26 neklātienes pārbaudes. Vienlaikus konstatēto pārkāpumu skaits ir samazinājies, salīdzinot ar veikto pārbaužu skaitu. Vidējais soda naudas apmērs veido 1031,57 EUR.

VID veikto uzraudzības pasākumu skaits
	
	2022. gads
	2023. gads
	2024. gads
	2025. gads

	Klātienes pārbaudes 
	77
	65
	53
	17

	Neklātienes pārbaudes 
	2
	20
	30
	26



Salīdzinot ar iepriekšējo vērtēšanas periodu, secināms, ka preču tirgotāju skaitam samazinoties, ir samazinājies arī pārbaužu skaits.
[bookmark: _Hlk228272963]2025. gadā sektorālo risku novērtēšanas procesā tika veikta līdz šim apjomīgākā subjektu anketēšana, kopumā aptaujājot gandrīz 7000 subjektu, tai skaitā arī cita veida preču tirgotājus. Aptaujas aizpildīšanā un iesniegšanā piedalījās 3194 subjekti, kas ir nedaudz vairāk par 45 %.
Aptaujā par NILLTPFN likuma subjekta darbību, klienta profilu, naudas plūsmu un citiem jautājumiem 2025. gadā ir piedalījušies 11 % jeb 195 no visiem VID reģistrētajiem cita veida preču tirgotājiem. Tādējādi jāuzsver, ka cita veida preču tirgotāju statistiskie rādītāji nevar tikt izmantoti vispārīgu secinājumu izdarīšanai par nefinanšu sektoru, jo konkrētajā sektorā ir pārāk mazs kopējais subjektu skaits, kas ir piedalījušies aptaujā.

[bookmark: _Hlk140501616]Cita veida preču tirgotāju, kā arī ar starpnieku minētajos darījumos sektora statistiskie rādītāji un aptaujas rezultāti
	[bookmark: _Hlk140501652]Subjektu skaits

	2023. gadā
	2024. gadā
	2025. gadā
	Starpība 2024./2023. gadā
	Starpība 2025./2024. gadā

	2293
	1900
	1853
	-393 (17 %)
	– 47 (2 %)

	VID veikto uzraudzības un kontroles pasākumu vērtējums

		Labi
		Lielākoties  labi
		Vidēji
	Lielākoties slikti
	Slikti

	53 %
	33 %
	11 %
	1 %
	3 %

	VID veikto informatīvo un izglītojošo pasākumu vērtējums

	Labi
	Lielākoties  labi
	Vidēji
	Lielākoties slikti
	Slikti

	43 %
	32 %
	19 %
	3 %
	3 %

	Uzraudzības pasākumu skaits
	Klātienes pārbaužu pieaugums 2024.gadā

	2023.gadā
	2024.gadā
	

	Klātienes pārbaudes
	Neklātienes pārbaudes
	Klātienes pārbaudes
	Neklātienes pārbaudes
	

	65
	20
	53
	30
	 – 12 (18 %)

	2025.gadā
	Klātienes pārbaužu pieaugums 2025.gadā

	Klātienes pārbaudes
	Neklātienes pārbaudes
	

	17
	26
	– 36 (68 %)

	VID piemērotās sankcijas par NILLTPFN likuma prasību pārkāpumiem

	2023. gadā
	2024. gadā 

	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu
	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu

	6
	4950
	3
	9
	10650
	6

	2025.gadā

	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu

	4
	4000
	2

	Krimināltiesiskās sankcijas un to piemērošana

	Grūti pateikt
	Sankcijas tiek piemērotas efektīvi
	Sankcijas netiek piemērotas efektīvi

	82 %
	18 %
	-

	VID piemērotās sankcijas par NILLTPFN likuma pārkāpumiem

	Sankcijas ir samērīgas
	Sankcijām jābūt smagākām
	Sankcijām jābūt vieglākām
	Jāpiemēro tikai princips "Konsultē vispirms" 
	Nav informācijas par VID piemērotajām sankcijām
	Pārāk maz informācijas par VID piemērotajām sankcijām

	37 %
	1 %
	2 %
	15 %
	23 %
	23 %

	Subjektiem izvirzītās profesionālās kvalifikācijas un nesodāmības prasības

	Grūti pateikt
	Atbilstošas
	Nepietiekamas
	Pārlieku augstas
	Nepieciešams pastiprināt un ieviest subjektu licencēšanu/ reģistrēšanu publiskā reģistrā

	66 %
	29 %
	-
	4 %
	1 %

	Subjektu ētikas pašnovērtējums

	Visi subjekti rīkojas ētiski un ir godīgi
	Lielākoties visi subjekti rīkojas ētiski un ir godīgi
	Liela daļa subjektu rīkojas ētiski un ir godīgi
	Tikai daļa subjektu rīkojas ētiski un ir godīgi
	Mazākā daļa subjektu rīkojas ētiski un ir godīgi
	Lielākoties visi subjekti nerīkojas ētiski un nav godīgi

	54 %
	36 %
	7 %
	1 %
	1 %
	1 %

	Par  Iekšējās kontroles sistēmas vai NILLTPFN likuma prasību nepildīšanu ir piemērotas disciplināras sankcijas darbiniekiem vai atbildīgajām personām

		Jā
		Nē
	Šāda atbildība nav paredzēta

	6 %
	66 %
	29 %

	Ar NILLTPFN jomu saistītās personas

	Augstākā vadība
	Tajā skaitā par NILLTPFN jomu atbildīgie darbinieki
	Tajā skaitā citas personas, kas saistītas ar NILLTPFN jomu, piemēram, ar klientu apkalpošanu vai pakalpojumu sniegšanu
	Personas visos minētajos līmeņos, tajā skaitā augstākā vadība

	58 %
	9 %
	13 %
	20 %

	Finanšu izlūkošanas dienestā saņemto ziņojumu statistika

	Saņemto ziņojumu skaits 2023.gadā 
	Saņemto ziņojumu skaits 2024.gadā 
	Saņemto ziņojumu skaits 
2025.gadā 

	1
	4
	1

	Aizdomīgu darījumu konstatēšana


	Subjekts ir konstatējis aizdomīgus darījumus
	Subjekts nav konstatējis aizdomīgus darījumus
	Subjektam darījums pirmsšķietami licies aizdomīgs, taču aizdomas neapstiprinājās

	1 %

	91 %
	8 %

	Subjektu izmantoto aizdomīgu darījumu atlases kritēriji

	Klienta sniegtajiem pakalpojumiem specifiski risku kritēriji
	Vispārēji riska kritēriji
	Darījums tiek vērtēts pēc apmēra
	Darījums tiek vērtēts saistībā ar jurisdikciju
	Darījuma puses raksturojošās riska pazīmes

	5 %
	41 %
	20 %
	11 %
	23 %

	Patiesā labuma guvēja informācijas pieejamība

	Ir pieejama
	Nav pieejama
	Plašāka kā nepieciešams

	74 %
	20 %
	6 %

	Neklātienes klienta identifikācijas risinājumu izmantošana 

	Tiek izmantoti neklātienes risinājumi
		Netiek izmantoti neklātienes risinājumi
		Klienta identifikācijas dati tiek atjaunoti neklātienē
	Atsevišķi pakalpojumi var tikt sniegti neklātienē

	25 %
	50 %
	8 %
	17 %

	Klienta izpētes informācijas pieejamība

	Ir pieejama
	Nav pieejama
	Plašāka, nekā nepieciešams

	75 %
	20 %
	5 %

	Augsta riska klientu bāze

	Respondentu skaits (īpatsvars pret kopējo subjektu skaitu)
	Subjekti ar augsta riska klientiem
	Subjekti, kas pieņem skaidras naudas maksājumus
	Subjekti ar klientiem politiski nozīmīgām personām

	11 %
	3 %
	35 %
	2 %

	Gada apgrozījums EUR

	< 10000
	10000 – 20000
	20000 – 40000
	40000 –  80000
	80000 –160000  
	160000 – 500000
	500000  – 1000000
	>
1 000 000

	41 %
	9 %
	13 %
	9 %
	7 %
	10 %
	5 %
	6 %

	Klientu bāze (jurisdikcijas griezumā)

	Fiziskās personas rezidenti
	Fiziskās personas Eiropas Ekonomikas zonas rezidenti
	Fiziskās personas no Neatkarīgo Valstu Sadraudzības
	Fiziskas personas no citām jurisdikcijām
	Latvijā reģistrētas juridiskās personas
	Eiropas Ekonomikas zonā reģistrētas juridiskās personas
	Neatkarīgo Valstu Sadraudzībāreģistrētas juridiskās personas
	Citās jurisdikcijās reģistrētas juridiskās personas

	39 %
	7 %
	1 %
	2 %
	38 %
	12 %
	1 %
	-

	Augsta riska klientu īpatsvars

	Nav augsta riska klientu
	Mazāk nekā 5 augsta riska klienti
	No 6 līdz 10 augsta riska klientiem
	No 11 līdz 20 augsta riska klientiem
	Vairāk kā 21 augsta riska klients

	97 %
	3 %
	1 %
	-
	-

	Vidēja riska klientu īpatsvars

	Nav vidēja riska klientu
	Mazākne kā 5 vidēja riska klienti
	No 6 līdz 10 vidēja riska klientiem
	No 11 līdz 20 vidēja riska klientiem
	Vairāk kā 21 vidēja riska klients

	92 %
	7 %
	1 %
	-
	1 %

	Zema riska klientu īpatsvars

	Nav zema riska klientu
	Mazāk nekā 5 zema riska klienti
	No 6 līdz 10 zema riska klientiem
	No 11 līdz 20 zema riska klientiem
	Vairāk kā 21 zema riska klients

	64 %
	19 %
	5 %
	3 %
	9 %



Preču tirgotājiem tika uzdoti dažādi jautājumi, kas kopsakarā ar citiem statistikas datiem liecina par preču tirgotāju sektora ievainojamību. 
[bookmark: _Hlk228276682][bookmark: _Hlk228350600][bookmark: _Hlk228276630]Attiecībā uz apgrozījumu 41 % sektora subjektu aptaujā norādījuši, ka to neto apgrozījums gadā ir mazāks par 10 000 EUR. Šie aptaujas dati vērtējami kritiski, jo par šīs jomas likuma subjektu nodokļu maksātājs kļūst, ja ir izpildīts nosacījums, ka klienti maksājumu veic skaidrā naudā vai skaidru naudu par šo darījumu iemaksā kredītiestādē pārdevēja kontā 10 000 EUR vai lielākā apmērā. Tādējādi aptaujā norādītais liecina, ka nodokļu maksātāji ir sareģistrējušies kā citi preču tirgotāji, kas faktiski neatbilst NILLTPFN likuma subjekta definīcijai, jo neveic darījumus skaidrā naudā. 
[bookmark: _Hlk228452977]Veikto pārbaužu rezultātā 2023. gadā sešdesmit septiņiem preču tirgotājiem jeb
79 % no citu preču tirgotāju sektorā pārbaudītajiem subjektiem apgrozījums pārsniedza 
10 000 EUR (ieskaitot). 2024. gadā pārbaudīto preču tirgotāju īpatsvars ar apgrozījumu virs 
10 000 EUR pieauga līdz 81 %, sasniedzot 67 subjektus. Savukārt 2025. gadā apgrozījums virs 10 000 EUR bija 24 jeb 56 % preču tirgotāju no visiem pārbaudītajiem preču tirgotājiem.
[bookmark: _Hlk228354458][bookmark: _Hlk135300741]Attiecībā uz apgrozījumu, kas izriet no aptaujas datiem, secināms, ka apgrozījuma diapazonu no 20 000 EUR līdz 40 000 EUR, uzrādījuši 13 % sektora dalībnieku. Tikai 6 % sektora dalībnieku neto apgrozījums gadā pārsniedz 1 000 000 EUR.
[bookmark: _Hlk221629129]Lielākā daļa jeb 53 % preču tirgotāju uzraudzības un kontroles pasākumus vērtē pozitīvi. Mazliet mazāk (43 %) preču tirgotāju VID organizētos informatīvos un izglītojošos pasākumus arī vērtē pozitīvi. Piemēroto sankciju apmēru 37 % vērtē kā atbilstošu, 15 % preču tirgotāju uzskata, ka būtu tikai jāpiemēro “Konsultē vispirms” princips, savukārt 23 % preču tirgotāju norāda, ka tiem nav informācijas par piemērotajām sankcijām, kas liecina, ka salīdzinoši liels skaits preču tirgotāju nav informēti par VID tīmekļvietnē pieejamo informāciju, kurā ietverta arī informācija par visām piemērotajām sankcijām. Vienlaikus preču tirgotājiem tika prasīts novērtēt arī krimināltiesisko sankciju samērīgumu un atbilstību, kur 18 % preču tirgotāju skaits vērtēja, ka sankcijas tiek piemērotas efektīvi.
[bookmark: _Hlk225860226][bookmark: _Hlk130980136]Kontekstā ar profesionālās kvalifikācijas prasībām un ieejas standartiem nozarē preču tirgotājiem bija jāvērtē savas zināšanas un tiem izvirzītās prasības. 29 % preču tirgotāju izvirzītās profesionālās kvalifikācijas prasības novērtēja kā atbilstošas. Lielākā daļa preču tirgotāju pozitīvi vērtēja savu un citu subjektu ētiskumu. Attiecībā uz disciplināro sankciju piemērošanu saviem darbiniekiem par iekšējās kontroles sistēmas (turpmāk – IKS) vai NILLTPFN likuma prasību nepildīšanu 6 % preču tirgotāju bija piemērojuši šādas sankcijas, savukārt 29 % preču tirgotāju vispār neparedzēja šādu atbildību pastiprinošu mehānismu. Lielākajai daļai jeb 58 % preču tirgotāju par noziedzīgi iegūtu līdzekļu legalizācijas un terorisma un proliferācijas finansēšanas novēršana jomu atbildīga ir augstāka vadība.
[bookmark: _Hlk128388766][bookmark: _Hlk221631441][bookmark: _Hlk221631024]Finanšu izlūkošanas dienestā (turpmāk – FID) 2023. gadā saņemts viens ziņojums par aizdomīgiem darījumiem, 2024. gadā saņemti četri ziņojumi un 2025. gadā saņemts viens ziņojums par aizdomīgiem darījumiem par šo sektoru. Savukārt 2023. gadā saņemts viens ziņojums, 2024. gadā saņemti divi ziņojumi par aizdomīgiem darījumiem un 2025. gadā saņemts viens ziņojums par aizdomīgiem darījumiem no citu preču tirgotājiem.  
Veikto pārbaužu laikā netika konstatēts, ka attiecīgais sektors nav ziņojis par aizdomīgiem darījumiem, tādējādi zemais skaits ziņojumu liecina par preču tirgotāju izpratni aizdomīgu darījumu konstatēšanā un ziņošanu tikai par tiem gadījumiem, kad aizdomīgi darījumi tika konstatēti.
FID nosūtītajos ziņojumos par aizdomīgiem darījumiem izmantotās aizdomīga darījuma vai darbības noziedzīga nodarījuma grupas pazīmes: ANOD – noziedzīgs nodarījums valsts ieņēmumu (bij. nodokļu) jomā, ANES – ziņu nesniegšana un nepatiesu ziņu sniegšana par līdzekļu piederību un patieso labuma guvēju, ACIT – citi noziedzīgi nodarījumi, AMAN – mantiskie noziegumi (tostarp zādzība, laupīšana, krāpšana, piesavināšanās u. c.).
Attiecībā uz darījumu uzraudzību un aizdomīgu darījumu atlases kritērijiem no aptaujas datiem var secināt, ka 23 % preču tirgotājiem nepieciešama papildu informācija par klienta saimnieciskās darbības riska lomu aizdomīgu darījumu identificēšanā.
Pēdējo gadu laikā Latvijas Republikas Uzņēmumu reģistrs ir būtiski pilnveidojis iespēju uzkrāt informāciju par patieso labuma guvēju (turpmāk – PLG) un identificēt PLG. Tas ir novērtēts arī Moneyval ziņojumā par Latvijas 6. kārtas savstarpējā novērtējuma rezultātiem, norādot, ka Latvijā pastāv efektīva sistēma, kas nodrošina pamatinformācijas un PLG datu caurskatāmību, kā arī savlaicīgu un efektīvu piekļuvi šiem datiem. Tādējādi pozitīvi vērtējams, ka klienta izpētes informāciju kā pieejamu vērtē 75 % preču tirgotāju, un tas liecina par vidusmērā preču tirgotāja spēju iegūt visu nepieciešamo informāciju un pazemina kopējo sektora ievainojamību. Vienlaikus par ievainojamību paaugstinošu faktoru var tikt uzskatīts salīdzinoši augstais preču tirgotāju īpatsvars 25 %, kas izmanto klientu neklātienes identifikācijas risinājumus, un preču tirgotāju īpatsvars 17 %, kas atsevišķus pakapojumus sniedz neklātienē.
[bookmark: _Hlk128387679]Pozitīvi vērtējams, ka 97 % preču tirgotāju ir norādījuši, ka tiem nav augsta riska klientu, un 2 % preču tirgotāji ir norādījuši, ka apkalpo klientus, kas ir politiski nozīmīgas personas. Kā ievainojamību paaugstinošs faktors jāatzīmē, ka 35 % preču tirgotāju pieņem skaidras naudas maksājumus. Attiecībā uz klientu bāzi jurisdikcijas aspektā 19 % preču tirgotāju ir klienti no Eiropas Ekonomikas zonas, 2 % klientu ir no Neatkarīgo Valstu Sadraudzības valstīm, 2 % klientu fiziskas personas ir no citām jurisdikcijām un 77 % klientu ir Latvijas rezidenti un Latvijā reģistrētas juridiskās personas. 

[bookmark: _Hlk128388595][bookmark: _Hlk130982234]2023.gadā sankcijas par NILLTPFN likums un Starptautisko un Latvijas Republikas nacionālo sankciju likuma (turpmāk – Sankciju likums) pārkāpumiem tika piemērotas sešiem subjektiem, kuri ir reģistrējušies VID kā citu preču tirgotāji:
· [bookmark: _Hlk127171588]trīs lēmumi par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai un soda naudas piemērošanu;
· trīs lēmumi par soda naudas piemērošanu, kopā 4950 EUR.
[bookmark: _Hlk126834051]2024. gadā sankcijas par NILLTPFN likuma un Sankciju likuma pārkāpumiem tika piemērotas deviņiem subjektiem, kuri ir reģistrējušies VID kā citu preču tirgotāji:
· seši lēmumi par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai un soda naudas piemērošanu;
· trīs lēmumi par soda naudas piemērošanu, kopā 10 650 EUR;
2025. gadā sankcijas par NILLTPFN likuma un Sankciju likuma pārkāpumiem tika piemērotas četriem subjektiem, kuri ir reģistrējušies VID kā citu preču tirgotāji:
· divi lēmumi par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai un soda naudas piemērošanu;
· divi lēmumi par soda naudas piemērošanu, kopā 4000 EUR.

Salīdzinot veikto pārbaužu skaitu ar piemērotu sankciju skaitu, secināms, ka lielākoties pārbaudes ir noslēgušās bez soda sankciju piemērošanas vai “Konsultē vispirms” principa piemērošanas, kas izskaidrojams ar pārbaužu laikā konstatēto, ka citi preču tirgotāji ir reģistrējušies kā NILLTPFN likuma subjekti, bet faktiski neatbilst NILLTPFN likuma subjekta definīcijai, jo neveic darījumus skaidrā naudā. 

Citu preču tirgotājiem konstatētie pārkāpumi:
- nav izpildīta VID prasība nodrošināt pārbaudes veikšanu un uzrādīt pieprasītos dokumentus;
- nav veikta pietiekama klienta darījumu uzraudzība;
- nav veikta pilnīga klienta identifikācija;
- nav aktualizēta IKS;
- nav veikts klienta sankciju riska novērtējums.
[bookmark: _Hlk127883056]
Galvenie ievainojamības faktori ir: 
· tiek izmantota skaidra nauda;
· izplatīta klientu neklātienes identifikācija un neklātienes pakalpojumu sniegšana.
Preču tirgotāju galvenie prezumētie riski ir:
· darījumu strukturēšana, sadalīšana, trešo pušu izmantošana.


Par galveno preču tirgotāju risku var atzīt darījumu strukturēšanu, lai izvairītos no nepieciešamības iesniegt skaidras naudas deklarāciju. Savukārt gadījumos, kad preces vai pakalpojuma vērtība būtiski pārsniedz 10 000 EUR, galveno risku rada darījuma summas samazināšana, piedāvājot summas starpību apmaksāt skaidrā naudā, bet atlikušo starpību, izmantojot bezskaidru naudu. Šādus darījumus kā noziedzīgi iegūtu līdzekļu legalizācijas tipoloģiju atzīst visā pasaulē, tādēļ preču tirgotājiem ir ļoti kritiski jāvērtē katrs gadījums, kad klients vēlas sadalīt maksājumu, samazināt bezskaidrā naudā maksājamo apmēru vai piedāvā citus darījuma strukturēšanas veidus, kuros darījuma apmaksā tiek iesaistītas trešās puses un skaidra nauda. 


